दुनिया में बाघ बचाने के लिए 17 देशों के विशेषज्ञ जुटे सरिस्का में
दुनियामें बाघों के संरक्षण के लिए सरिस्का अभयारण्य में विशेषज्ञ मंथन कर रहे हैं। दुनिया के अलग-अलग कोनों से आए विशेषज्ञ एक दूसरे से अनुभवों को साझा कर रहे हैं। दो दिवसीय अंतरराष्ट्रीय सेमिनार में 17 देशों के विश्व प्रकृति निधि (डब्ल्यूडब्ल्यूएफ) के टाइगर एडवाइजरी ग्रुप के सदस्य आए हुए हैं। सेमिनार सरिस्का होटल में हो रही है। गुरुवार को पहले दिन सेमिनार में अलग-अलग सेशन हुए। सेमिनार में भारत, यूके, स्वीडन, जर्मनी, अमेरिका, नीदरलैंड, इंडोनेशिया, म्यांमार, भूटान, नेपाल, रूस, चीन, थाईलैंड, कंबोडिया, मलेशिया, सिंगापुर आदि देशोंं से विशेषज्ञ आए हैं। ये सभी ऐसे देश हैं, जहां बाघ पाए जाते हैं। बाघ संरक्षण के लिए अलग-अलग देशों में अपनाई जा रही तकनीक के बारे में विशेषज्ञों ने जानकारियां दी। बाघों के घटते आवास और उन पर मंडरा रहे खतरे को लेकर भी चिंता जताई गई।
hin_Deva hin_Deva